Rettens dom af 25. januar 2024 – Puma mod EUIPO – Puma
(puma soundproofing)
(Sag T-266/23) 1
(EU-varemærker – indsigelsessag – ansøgning om EU-figurmærket puma soundproofing – det ældre EU-figurmærke PUMA – relativ registreringshindring – ingen krænkelse af renomméet – artikel 8, stk. 5, i forordning (EU) 2017/1001 – åbenbart, at sagen er retligt ugrundet)
Processprog: engelsk
Parter
Sagsøger: Puma SE (Herzogenaurach, Tyskland) (ved advokaterne M. Schunke og P. Trieb)
Sagsøgt: Den Europæiske Unions Kontor for Intellektuel Ejendomsret (EUIPO) (ved D. Gája, som befuldmægtiget)
Den anden part i sagen for appelkammeret ved EUIPO og intervenient ved Retten: Puma Srl (Settimo Milanese, Italien) (ved advokat E. La Malfa)
Sagens genstand
Sagsøgeren har med sit søgsmål anlagt i henhold til artikel 263 TEUF nedlagt påstand om annullation af afgørelse truffet den 27. februar 2023 af Første Appelkammer ved Den Europæiske Unions Kontor for Intellektuel Ejendomsret (EUIPO) (sag R 1399/2021-1).
Konklusion
1)    Den Europæiske Unions Kontor for Intellektuel Ejendomsret (EUIPO) frifindes.
2)    Puma SE bærer sine egne omkostninger og betaler de af Puma Srl afholdte omkostninger.
3)    EUIPO bærer sine egne omkostninger.
____________
1 EUT C 252 af 17.7.2023.